Lan Marie Berg

Lan Marie Nguyen Berg (født 1987) er en norsk politiker (MDG) som var stortingsrepresentant for Oslo 2021–2025 og parlamentarisk leder 2022–2025.

Hun var byråd for miljø og samferdsel i Oslo, samt byrådets nestleder fra 2015 til 2021.Disse skal styre Norges hovedstad . Aftenposten. Lest 21. oktober 2015. Arild Hermstad var byråd for miljø og samferdsel mens Berg var i permisjon fra 2. januar 2020 til 3. august 2020.

Den 16. juni 2021 vedtok Oslo bystyre mistillit til Berg, og hele Oslo byråd bestående av de tre partiene Ap, SV og MDG, under ledelse av Raymond Johansen, valgte å gå av.

 Bakgrunn 
Lan Marie Nguyen Berg ble født 4. mars 1987 i Oslo. Hun vokste opp på Kolbotn. Bergs far kom til Norge fra Vietnam som 14-åring i 1968. Moren, Mari Ann Berg, er lokalpolitiker for SV i Oppegård, hvor også faren er engasjert. Familien er katolsk.Irritasjonsmomentet. Aftenposten. 15. april 2016. Besøkt 29. juni 2021.

Hun har bodd på Tuvalu, i Kenya, i Sør-Afrika og i Vietnam.

 Utdanning 
Berg har en mastergrad fra Senter for utvikling og miljø ved Universitetet i Oslo og skrev sin masteroppgave om bruk av solkraft i en kenyansk landsby.

Hun meldte seg inn i Spire i 2009, og har jobbet for Melafestivalen.Melafestivalen blir minnekonsert: - Mela er det motsatte av det «han» sto for. vg.no, 28.7.2011. Besøkt 10.12.2018. Ellers er hun kjent som medlem av bloggkollektivet Grønne Jenter.Om oss.  Besøkt 10.12.2018. Hun har også arbeidet ved Cicero senter for klimaforskning ved Universitetet i Oslo.

 Politisk virke 
Foran kommunestyre- og fylkestingsvalget 2015 ble hun innstilt som førstekandidat for Miljøpartiet De Grønne i Oslo 26. september 2014,Grønt fra dalen inn på lista. groruddalen.no, 3.10.2014. Besøkt 10.12.2018. og ble etter valget byråd for miljø og samferdsel.

Ved kommunestyrevalget 2019 var hun igjen Oslo MDGs førstekandidat. Hun fikk da flest personstemmer av samtlige kandidater på tvers av parti.

Til Stortingsvalget 2021 var hun Miljøpartiet De Grønnes førstekandidat i Oslo,Robert Velåker Johansen:-Jeg skjønner virkelig ikke hva som er ekstremt med oss  - Portrettintervju med Lan Marie Nguyen Berg i Aftenposten/Lørdag 26. juni 2021 og ble innvalgt. Den 24. august 2022 ble hun valgt til parlamentarisk leder etter at Une Bastholm hadde trukket seg som partileder. Hun stilte ikke til gjenvalg ved stortingsvalget i 2025.

 Mistillit 
I 2020 fremmet FrP og FNB mistillitsforslag mot Berg for omfattende brudd på arbeidsmiljøloven i Energigjenvinningsetaten og for brudd på informasjonsplikten overfor bystyret. Forslaget fikk stemmene fra Høyre, Venstre, KrF, Frp og FNB. De rødgrønne partiene sluttet ring om henne, inklusive Rødt og Senterpartiet.Fremskrittspartiet og FNB fremmer mistillit mot Lan Marie Berg, byråd for miljø og samferdsel i Oslo. (18. november 2020) abcnyheter. Besøkt 19. juni 2021.

Våren 2021 var Berg utsatt for omfattende hets i sosiale medier. Politiet i Oslo besluttet å etterforske hetsen som straffbare forhold, og en hatgruppe på Facebook ble satt på pause.

I 2021 fremmet FrP på nytt mistillitsforslag mot Berg. Bakgrunnen for mistilliten var at et anbud om ny vannforsyning var blitt fem milliarder dyrere enn budsjettert, og at Berg hadde avventet å informere bystyret om kostnadsøkningen. Mistillitsforslaget fikk med støtte av Rødt og Senterpartiet flertall den 16. juni. Raymond Johansen varslet at byrådet ville gå av om mistillitsforslaget mot Berg ble vedtatt («kabinettsspørsmål»). Hele Oslo byråd varslet deretter sin avgang og fortsatte som forretningsministerium. Berg gikk av som byråd 18. juni 2021 da hun ble erstattet av Hanna E. Marcussen.18. juni 2021 kl. 13:33 Overtar for Lan Marie Berg. NRK. Besøkt 19. juni 2021

 Utmerkelser 
 I 2018 ble hun tildelt Sykkelprisen av Syklistenes Landsforening (SLF).Natur & miljø, 3/2018, side 9.
 Kommunal Rapport kåret henne til «Årets kommuneprofil» 2018.

 Stortingskomitéer 
 2021–2022: 1.nestleder i Energi- og miljøkomiteen og nestleder i MDGs gruppestyre
 2022–2025: Medlem av Finanskomiteen

 Fotnoter 

 Referanser 

 Eksterne lenker 



  Intervju for Norsk klimanettverk

Kategori:Byråder i Oslo
Kategori:MDG-politikere
Kategori:Personer fra Oppegård kommune
Kategori:Personer fra Oslo
Kategori:Stortingsrepresentanter for Oslo
Kategori:Stortingsrepresentanter 2021–2025
Kategori:Stortingsrepresentanter fra MDG
Kategori:Nordmenn av vietnamesisk opphav